  Виталий Пронин Балезиноын ортчиз куасэн бызьылонъя 44-тӥез ӵошатскон. Бадӟым ужрад сӥземын вал Совето Союзысь Героез Афанасий Русскихез буре ваёнлы.Та нуналлы Балезино тодманы луонтэм воштӥськиз. Советской ульчалэсь туссэ чебертӥзы лымы мунёос. Спортъя ӵошатскон Чупчи шур котырын ортчиз, ужрадэ котькулэсь трос калык пыриськиз: 16 муниципал кылдытэтъёс, 20 предприятиос, 16 школаос. Ӵапак вуоно арын та вакыт балезиноос ас доразы пумиталозы дасясько шаерысьтымы гурт спортсменъёсты. Нош таиз ӵошатскон репетиция выллем вал: шараям шекъёсты тупатыны быдэс ар азьпалан на.Ӵошатскон дыръя тодмо луизы ёросысь тужгес кужмо спортсменъёс, вормисе потэмъёс ёрослэсь данзэс утёзы Гракын ортчоно Гурт тол шудонъёсын. Азьпалан вал «Турецкое», «Пыбьинское» но «Люкское» муниципал кылдытэтъёс, предприятиос но огазеяськонъёс пӧлын нырысетӥ интые потӥзы ёрос администрациысь дышетонъя управлениын ужасьёс, кыкетӥ но куинетӥ луизы «Локомотив» но ёрос администрацилэн командаез. Нылпиос пӧлын висъяськизы Балезиноысь 5 номеро, Люк но Пибаньшур школаос.Семьяос пӧлын тужгес шаплыосыз вал Каменное Заделье но Люк черкогуртъёсысь Тютинъёс но Максимовъёс. Ужрад дыръя пусйизы на тужгес егит но арлыдо спортсменъёсты. Соос пӧлы шедизы 5 аресъем Егор Волков но 75 аресем Вячеслав Алексеевич Волков. Аэлита ПаушеваТуспуктӥз Андрей Миронов Теги: Балезино куасэнбызьылон  